
	1.
	Անհրաժեշտությունը

	
	        Որոշման նախագծի ընդունումը պայմանավորված է Հայաստանի Հանրապետության Նախագահի 2009 թվականի սեպտեմբերի 25-ի ՆԿ-161-Ն կարգադրությամբ հաստատված մթնոլորտի և մթնոլորտային երևույթների վրա ակտիվ ներգործության, Հայաստանի Հանրապետության կառավարության 2017 թվականի ապրիլի 13-ի թիվ 15-32 արձանագրային որոշմամբ հավանության արժանացած բնակլիմայական աղետներից գյուղատնտեսությանը հասցվող վնասների կանխարգելման հայեցակարգերի և  Հայաստանի Հանրապետության վարչապետի 2017 թվականի մարտի 23-ի թիվ 29.6/398554)-17 (12) հանձնարարականի կատարումն ապահովելու անհրաժեշտությամբ:

	2.
	Ընթացիկ իրավիճակը և խնդիրները

	
	Հայաստանի Հանրապետությունում բնական տարբեր աղետներից` գարնանային ցրտահարություններից, կարկտահարությունից գյուղատնտեսական մշակաբույսերի և բազմամյա տնկարկների տարածքներ, որը խիստ բացասաբար է անդրադառնում գյուղատնտեսությամբ զբաղվող տնտեսվարողների հետագա արտադրական գործունեության ու սոցիալական  վիճակի վրա: Միայն 2016 թվականի ընթացքում կարկտահարություններից գյուղատնտեսությանը հասցվել է մոտ 34 մլրդ. դրամի վնաս: 

    Կարկտահարություններից առաջացած վնասների կանխարգելման ներկա վիճակի վերլու​ծությունը փաստում  է, որ այս բնագավառում հրատապ անհրաժեշտություն է առաջացել  հակակարկտային պաշտպանության նոր եղանակների կիրառումը: 

Հրթիռային պաշտպանության նոր եղանակի ներդրման աշխատանքները սկսելու կապակցությամբ անհրաժեշտություն է առաջացել սույն ՀՀ կառավարության որոշման նախագծի ընդունումը:



	3.
	Տվյալ բնագավառում իրականացվող քաղաքականություն

	
	գյուղատնտեսու​թյան  ոլորտում բնակլիմայական աղետների վնասների կանխարգելմանը կարևոր դեր է հատկացվում ոլորտում տարվող պետական քաղաքա​կանության մեջ: Մասնավորապես, Հայաս​տանի Հանրա​պե​տության 2014-2025 թվականների Հեռանկարային զարգացման ռազմավարա​կան ծրագրի կարևոր խնդիրներից է նաև գյուղատնտեսական  ռիսկերի մեղմա​ցումը: 

Սույն որոշման նախագիծը համահունչ է աղետների ռիսկի նվազեցման Սենդայի 2015-2030 թվականների գործողությունների ծրագրի գերակա ուղղություններին և ՄԱԿ-ի Գլխավոր Ասամբլեայի կողմից 2015 թվականի սեպտեմբերի 25-ին ընդունված Փոխակերպելով աշխարհը. մինչև 2030 թվականը կայուն զարգաց​ման օրակարգը բանաձևի աղետների ռիսկի կառավարման և աղետներին դիմակայունության  միջոցառում​ներին:



	4.
	Կարգավորման նպատակը և բնույթը

	
	Որոշման նախագծի ընդունման նպատակը պայմանավորված է ընթացիկ տարում հրթիռային պաշտպանության նոր եղանակի ներդրման աշխատանքները սկսելու կապակցությամբ:



	5.
	Նախագծի մշակման գործընթացում ներգրավված ինստիտուտները

	
	     Իրավական ակտի նախագիծը մշակվել է Հայաստանի Հանրապետության արտակարգ իրավիճակների նախարարությունում:

	6.
	Ակնկալվող արդյունքը

	
	     Նշված որոշման ընդունումը կնպաստի գյուղատնտեսական արտադրանքի կորուստների նվազեցմանը և գյուղատնտեսությունում տնտեսավարողների գործու​նեության համար բարենպաստ պայմանների ստեղծմանը, եկամուտների ավելաց​մանը և գյուղում աղքատության հաղթա​հարմանը, հնարավորություններ կստեղ​ծի գյուղատնտեսության առկա ռեսուրսային ներուժի օգտագործման և շուկայի պա​հանջ​ներին համապատասխան արտադրության ծավալների ապահովման համար, կխթանի   հանրապետության գյուղատնտեսու​թյան հետագա զարգացումը, արդյունավետության ու մրցունակության բարձրացումը և արդյունքում՝ կնպաստի երկրի պարենային անվտան​գության հիմնախնդրի աստիճանական լուծմանը:



[image: image1.wmf]????? ???????



ՏԵՂԵԿԱՆՔ

Սույն իրավական ակտի ընդունումը Հայաստանի Հանրապետության 2017 թվականի պետական բյուջեում կառաջացնի 75 949.356 հազար դրամ ծախս:
ՏԵՂԵԿԱՆՔ

<<ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ 

ԴԵԿՏԵՄԲԵՐԻ 29-Ի N 1313-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ>> ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈԻԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ  ԿԱՄ ԴՐԱՆՑ ԸՆԴՈԻՆՄԱՆ ԱՆՀՐԱԺԵՇՏՈԻԹՅԱՆ ԲԱՑԱԿԱՅՈՒԹՅԱՆ ՄԱՍԻՆ
Իրավական ակտի ընդունումն այլ իրավական ակտերում փոփոխությունների և /կամ/ լրացումների անհրաժեշտություն չի առաջացնում:

Իրավական ակտի ընդունումը միջազգային պայմանագրերով ստանձնած պարտավորություններին անհամապատասխանություն չի առաջացնում:

